open-index/open-wikipedia-markdown huggingface dataset:
Jozef Luscoň

ThLic. Ing. **Jozef Luscoň**, PhD., SDB (* 18. september 1959, Sihelné, Slovensko) je slovenský rímskokatolícky kňaz, spisovateľ a pedagóg a publicista .

## Zo života
Jeho otec bol drevorubač a matka bola v domácnosti. Pochádza zo štyroch detí, je najstarší. Gymnázium absolvoval v Námestove (terajšie Gymnázium Antona Bernoláka). Potom išiel študovať na Elektrotechnickú fakultu Vysokej školy technickej v Košiciach.  V roku 1988 zložil prvé rehoľné sľuby. Pracoval ako energetik podniku. V júni 1991 bol v Šaštíne vysvätený za kňaza. 
Absolvoval štúdiá katechetiky v Krakove. Neskôr študoval katechetiku v Ríme.

## Dielo
* *Služba Bohu a ľuďom*, Katechetická komisia KBS, 1997, ISBN 80-88680-09-3.
* *Tak, to som ja?*, Združenie saleziánskej mládeže, 2000
* *Poď, podaj mi ruku*, Domka, 2001
* *Nič krajšie nepoznám ...*, Združenie saleziánskej mládeže - Domka, 2002.
* *A tak klopem na nebeskú bránu*, Vydavateľstvo Don Bosco, 2002, podtitul: *Spytovanie svedomia pre mladých (ale nielen pre nich!)*, ilustrácie: Juraj Martiška.
* *Presekajte sa životom*, Združenie saleziánskej mládeže - Domka, 2003.
* *Slovko do uška*, Združenie saleziánskej mládeže - Domka, 2004.
* *A toto viete?*, Združenie saleziánskej mládeže - Domka, 2004.
* *Ovládajú nás masmédiá?*, Vydavateľstvo Don Bosco, 2012, Viera do vrecka, 16. diel série, edícia: Praktická príručka pre každého kresťana, ISBN 978-80-8074-158-7.
* *Ako prežívať svätú omšu?*, Vydavateľstvo Don Bosco, 2013, Viera do vrecka, 27. diel série, edícia: Praktická príručka pre každého kresťana, ISBN 978-80-8074-181-5.
* *Eucharistia, brána do neba!*, Vydavateľstvo Don Bosco, 2014, Viera do vrecka, 46. diel série, edícia: Praktická príručka pre každého kresťana, ISBN 978-80-8074-283-6.
* *Zaľúbenému sa ľahšie žije*, Vydavateľstvo Don Bosco, 2016, ISBN 978-80-8074-341-3.
* *Kresťan má byť kvas a nie trkvas!*, Vydavateľstvo Don Bosco, 2017, Ilustrácie Adrián Giač, ISBN 978-80-8074-380-2.
* *Titus ideš!*, Vydavateľstvo Don Bosco, 2017, ISBN  978-80-8074-382-6.
* *Kto je povolaný, cíti sa milovaný*, Vydavateľstvo Don Bosco, 2018, ISBN 978-80-8074-426-7.
* *Blahoslavená Anka Víťazstvo vnútornej krásy*, Pastoračné centrum Anny Kolesárovej, vysoká nad Úhom, 2018, ISBN 978-80-570-0117-1
* *Do akce jde Titus!*, Apostolatus Mariae Immaculatae Matris Spei, (Apoštolát P. Marie Neposkvrněné – Matky Naděje), 2019, ISBN 978-80-7266-440-5.
* *Choďte, urobte prievan v mediálnom smogu!*, Vydavateľstvo Don Bosco, 2019, ISBN 978-80-8074-438-0.
* *Tajomstvo biskupovho pohľadu*, Nadácia Kňazského seminára biskupa Jána Vojtaššáka, 2021, ISBN 9788056108987. 
* *Vie Pán Boh o tom, že existuje? Vtipy Jožka a Jožka*, (spoluator: Jozef Kováčik), Vydavateľstvo TV LUX, 2021, ISBN 9788097399634.
* *Odkiaľ čerpať radosť a šťastie*, Vydavateľstvo TV LUX, 2022, ISBN 9788097399672.

## Referencie

## Externé odkazy
* Príbeh zo života rodáka, Don Jozef Luscoň, Sihelník č. 2 2019  pdf

Kategória:Slovenskí rímskokatolícki kňazi
Kategória:Slovenskí spisovatelia
Kategória:Kresťanskí spisovatelia
Kategória:Osobnosti zo Sihelného
Kategória:Absolventi Fakulty elektrotechniky a informatiky Technickej univerzity v Košiciach
Ľudmila Novacká

Prof. JUDr. **Ľudmila Novacká** PhD.  je slovenská ekonómka a vysokoškolská pedagogička. Pôsobí ako profesorka na Katedre služieb a cestovného ruchu Obchodnej fakulty Ekonomickej univerzity v Bratislave a je členkou predstavenstva Bratislavskej organizácie cestovného ruchu. Zameriava sa na cestovný ruch.

## odborné, výskumné a vedecké  publikácie
* *Cestovný ruch a Európska únia* (2010)
* *Sprievodca a delegát v cestovnom ruchu* (2007, spoluautor, vedúca autorského tímu)
* *Cestovný ruch, technika služieb, delegát a sprievodca* (2011, spoluautor, vedúca autorského tímu)
* *Cestovný ruch, technika služieb, delegát a sprievodca* (2014, spoluautor, vedúca autorského tímu )
* Cestovný ruch, udržateľnosť a zodpovednosť na medzinárodnom trhu (2013,  autorka, vedecká monografia)
* *Marketingová stratégia destinácie Bratislavský región - destinačný marketingový manažment a jeho aplikácia* (2018, spoluautor, vedúca autorského tímu 
* *Slovakia Catching-up Regions: Analysis of Destination Management System in the Prešov Region of the Slovak Republic [elektronický zdroj] : Analysis of the Destination * *Management System : Tourism Information Centers : Destination Management Organizations in the Prešov Region of Slovak Republic* * (2019, spoluator, výskumná štúdia Svetová banka)
* *Adopting Environmentally Friendly Mechanisms in the Hotel Industry* (2019, spoluautor, IJCHM, vedecká práca v zahraničnom karentovanom časopise)
* * Guidelines  Interpretation of European Cultural Heritage in Tourism.  (2020, spoluator, vedecká práca v zahraničnej publikácii zborník, monografia)
* *Interpretation Methods for Customs and Traditions as a Tourist Attraction* (2020, spoluator, vedecká práca v zahraničnej publikácii zborník, monografia)
* * Súčasnosť cestovného ruchu v trajektórii budúcnosti* (2020 spoluator, vedúca autorského tímu)
* *Marketingová koncepcia domáceho cestovného ruchu detí a mládeže* (2021, spoluautorka, vedúca riešiteľského tímu, výskumný dokument)
* *Predpoklady a možnosti využitia potenciálu cestovného ruchu v podmienkach miest, obcí a regiónov Slovenska* (2021, spoluautor)
* *Pilotný projekt hodnotenia kvality - Metodika vyhodnocovania kvality podľa jednotlivých služieb cestovného ruchu pre BTB*(2022, spoluautor, vedúca riešiteľského tímu, výskumný dokument) 

## Referencie

Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Obchodnej fakulte Ekonomickej univerzite v Bratislave
Kelly Preston

**Kelly Kamalelehua Smithová**, viac známa pod umeleckým menom **Kelly Preston** (* 13. október 1962, Honolulu, Havaj, USA - † 12. júl 2020, Houston, Texas, USA), bola americká herečka a modelka. 

## Životopis
Vyrastala na Havaji a mala aj mladšieho nevlastného brata Chrisa Palzisa. Neskôr žila aj v Iraku a Austrálii, kde navštevovala školu Pembroke School v Adelaide. Študovala drámu a divadlo na Univerzite v južnej Kalifornii. 

Počas pobytu v Austrálii bola objavená módnym fotografom, ktorý jej pomohol získať prácu v reklamách. Zorganizoval jej svoj prvý filmový konkurz pre úlohu Emmeline v *The Blue Lagoon* z roku 1980, ktorú neskôr získala Brooke Shields. V tom čase začala používať priezvisko Preston.

Jej prvé väčšie filmové role prišli v roku 1985.  V roku 2004 hrala vo videoklipe skupiny Maroon 5, „ She Will Be Loved“. V roku 2007 hrala v thrilleri *Death Sentence*, kde sa predstavila ako manželka Kevina Bacona. Mala aj menšiu úlohu v televíznom seriáli *Medium*.

Bola aj hovorkyňou spoločnosti Neutrogena. 

## Osobný život
V rokoch 1985 až 1987 bola vydatá za Kevina Gagea. Bola zasnúbená aj s Charlie Sheenom v roku 1990. V roku 1991 sa v Paríži vydala za Johna Travoltu, s ktorým mala tri deti, syna Jetta (* 1992 - † 2009), dcéru Ellu Bleu (* 2000) a druhého syna Benjamina (* 2010).

## Úmrtie
Dňa 12. júla 2020 zomrela 57-ročná Prestonová, dva roky potom, čo jej bola diagnostikovaná rakovina prsníka. O jej diagnóze sa nevedelo až do jej predčasnej smrti, ktorá bola oznámená na sociálnej sieti Instagram. 
## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Scientologické osobnosti
Kategória:Osobnosti z Honolulu
Kategória:Úmrtia na rakovinu prsníka
Rothad zo Soissons

**Rothad zo Soissons** alebo **Rothad II.** (* 832† 869) bol franský biskup zo Soissons. Je jedným z možných autorom Pseudo-izodoriánskych dekretálií, jedného z najznámejších falzifikátov (nepravých prameňov) stredovekého kánonického práva.

Rothad zbierku použil vo svojom spore s remešským arcibiskupom Hincmarom z Remeša. Po tom, čo Rothad pre cudzoložstvo zosadil kňaza svojej diecézy a nechal svoj akt potvrdiť aj miestnou diecéznou synodou, sa proti tomuto jeho metropolita Hicmar ohradil, pretože sufragánny biskup podľa neho nemal právo ani odvolať kňaza, ani zvolať synodu. V roku 861 Hincmar kňaza zo sufragánnej Soissonskej diecézy vrátil do úradu a jeho predchodcu nechal uväzniť. Proti tomuto zásahu do diecéznych záležitostí sa Rothad rázne ohradil a obrátil sa dokonca na pápeža. Hincmar preto zvolal v roku 862 do Soissons synodu, ktorej sa však Rothad citujúc svoju žiadosť poslanú do Ríma odmietol zúčastniť. Synoda Rothada zosadila a na jeho miesto dosadila iného biskupa. Okrem toho bol Rothad uväznený. Spor sa však dostal do Ríma, pričom pápežovi Rothad do Ríma poslal aspoň časť dekretálií. Pápež Mikuláš I. prípad preskúmal a Rothada prostredníctvom legáta Arsenia v roku 865 opätovne dosadil na biskupský stolec. Svoju argumentáciu pri tom pápežský stolec po prvýkrát, a nie naposledy, zdôvodnil Pseudo-izodoriánskymi dekretáliami. Hincmar pôvodne prikázal Rothada prepustiť z väzenia, no jeho znovunastolenie do biskupského úradu uskutočnil až na opakovanú pápežovu výzvu a pod hrozbou cirkevného trestu.

## Referencie

## Ďalšia literatúra
*

Kategória:Narodenia v 832
Kategória:Úmrtia v 869
Kategória:Biskupi Soissonskej diecézy
Kategória:Franskí biskupi
Morská mačka

**Morská mačka** môže byť:
*starší slovenský názov opičieho rodu *Cercopithecus*, dnes po slovensky nazývaného mačiak, pozri Cercopithecus 
*starší slovenský názov žraločích druhov žralok škvrnitý (*Scyliorhinus canicula*, synonymum: *Scyllium canicula*) a žralok väčší (*Scyliorhinus stellaris*, synonymum: *Scyllium catulus*), pozri žralok škvrnitý a žralok väčší
*miestny juhoafrický názov surikaty vlnkavej, pozri surikata vlnkavá

## Zdroje
Tomáš Šudík

**Tomáš Šudík** (* 27. február 1996, Humenné) je slovenský politik, ktorý v rokoch 20202023 pôsobil ako poslanec Národnej rady Slovenskej Republiky (NR SR) za politickú stranu a poslanecký klub Obyčajní ľudia a nezávislé osobnosti. Predtým sa venoval občianskemu aktivizmu ako ochranár prírody a organizátor protestov Za slušné Slovensko v Humennom.

## Život
### Štúdium a podnikanie
Vyštudoval Hotelovú akadémiu v Humennom. Už ako študent založil internetový obchod na nákup kávy, čajov a čokolády. V roku 2019 otvoril spolu s ďalšími obchodnými partnermi v Košiciach bar s hernými konzolami, spoločenskými hrami či virtuálnou realitou s názvom „Obývačka“.

V roku 2020 ukončil bakalárske a v roku 2023 magisterské štúdium v odbore ekonómia a manažment na Fakulte manažmentu Prešovskej univerzity v Prešove.

### Občiansky aktivizmus a politické pôsobenie
V Humennom poukazoval na politické kauzy primátorky Jany Vaľovej (20102018, SMER-SD), a ako predseda miestneho mládežníckeho parlamentu FreeMar spolupracoval na podujatiach pre mladých ľudí, rodiny s deťmi či pre rekreačných športovcov. Taktiež organizoval celomestské brigády v rekreačných zónach pri meste. Dlhodobo tiež upozorňuje na environmentálne záťaže na východnom Slovensku, najmä na výruby lesov či na hrozby súvisiace s odkaliskom Poša a PCB látkami v bývalej chemickej továrni Chemko Strážske.

V roku 2018 sa stal poslancom Mestského zastupiteľstva v Humennom (MsZ). Predsedal komisii životného prostredia a verejnej zelene a zároveň bol členom komisie športu a komisie mládeže a tretieho sektora pri MsZ.

V parlamentných voľbách v roku 2020 bol zvolený za stranu Obyčajní ľudia a nezávislé osobnosti. V parlamente pôsobil ako člen výboru NR SR pre európske záležitosti a výboru NR SR pre pôdohospodárstvo a životné prostredie a zároveň bol členom stálej delegácie NR SR v Parlamentnom zhromaždení Organizácie pre bezpečnosť a spoluprácu v Európe.

## Referencie

## Externé odkazy a zdroje
* Oficiálna stránka 
* Rozhovor s Tomášom Šudíkom v *Hornozemplínskom [[Korzár (denník)|Korzári]]* - hornyzemplin.korzar.sme.sk

Kategória:Slovenskí politici
Kategória:Slovenskí komunálni politici
Kategória:Slovenskí aktivisti
Kategória:Politici OĽaNO
Kategória:Poslanci NR SR (2020 – 2023)
Kategória:Absolventi Prešovskej univerzity v Prešove
Kategória:Osobnosti z Humenného
Hexabiblos (rozlišovacia stránka)

**Hexabiblos** môže byť:

* alternatívne označenie byzantského zákonníka Basilika, pozri Basilika
* zbierka práva od Kónstantina Harmenopoula obsahujúca výňatky z Basilika, pozri Hexabiblos

## Referencie
Zuzana Martináková (muzikologička)

Prof. PhDr. **Zuzana Martináková**, PhD. (* 22. jún 1958) je slovenská muzikologička a vysokoškolská pedagogička. 

Vyštudovala Konzervatórium v Bratislave a Vysokú školu muzických umení v Bratislave. Pôsobila ako vysokoškolská pedagogička, v rokoch 1984-2003 na Vysokej škole múzických umení v Bratislave, z toho v rokoch 1991-1992 ako prodekanka Hudobnej a tanečnej fakulte a v rokoch 1995-1996 ako prorektorka pre zahraničné styky a public relations. Ďalej pôsobila v rokoch 1997 - 2008 na Akadémií umení v Banskej Bystrica, z toho v rokoch 2000-2001 ako prodekanka na Fakulte múzických umení a v rokoch 2001-2008 ako prorektorka pre umenie, vedu, výskum a zahraničné vzťahy.

15. jaunára 2008 bola menovaná za vysokoškolskú profesorku.

V roku 2008 začala vyvíjať činnosť s cieľom prevádzkovať súkromnú vysokú školu, čo sa podarilo v roku 2011 získaním štátneho súhlasu pre Hudobnú a umeleckú akadémiu Jána Albrechta Banská Štiavnica, kde dodnes pôsobí ako predsedkyňa správnej rady.

Počas svojej akademickej kariéry krátkodobo pôsobila a prednášala na Polytechnic University v Nottinghame, Intistitut der Musikalischen Terminologie vo Freiburgu, IRCAM v Paríži, Kultur & Management centre v Gmundene, Univerzite v Trieri, Dublin Institut of Technology. 

## Dielo
Významné publikácie:

* Hudba v kontexte vývoja umenia 20. storočia. Umelecké štýly a hnutia (Akadémia umení, Banská Bystrica, 2004)
* Modalita vo vzťahu k hudbe 20. storočia. (VŠMU, Bratislava, 2000)
* A systems theoretical approach to language and music. In: Systems. New Pradigms for the Human Sciences. (spolu s R. Köhlerom, Walter de Gruyter, Berlín - New York, 1998)

## Referencie

Kategória:Slovenskí univerzitní profesori
Kategória:Slovenskí muzikológovia
Kategória:Absolventi Vysokej školy múzických umení
La Rochelle Business School

náhľad|Logo školy
**La Rochelle Business School** je európska biznis škola nachádzajúca sa v La Rochellee. Bola založená v roku 1988.

## Charakteristika
La Rochelle BS je trojnásobne akreditovaná medzinárodnými AMBA, EQUIS a AACSB. Škola má cca 17 500 absolventov.

## Študijné programy
La Rochelle BS má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje.

## Umiestnenia v rebríčkoch
V roku 2019 sa program Master in Management umiestnil na 66. mieste v globálnom rebríčku Financial Times.

## Referencie


## Externé odkazy
* Oficiálna stránka
* Stránka absolventov 

Kategória:Súkromné vysoké školy vo Francúzsku
Edikt zjednotenia

**Edikt zjednotenia** môže byť:
* edikt vydaný cisárom Zenónom v roku 482, pozri Henotikon
* edikt vydaný cisárom Honoriom v roku 405, pozri Edikt zjednotenia (405)

## Referencie

## Pozri aj
* Decreto de Unificación
Baziliky

**Baziliky** môže byť:

* množné číslo slova bazilika
* zbierka byzantského práva z 9. storočia, pozri Basilika
Zoznam slovenských vysokoškolských profesorov, vymenovaných v rokoch 2020 – 2029

Toto je **zoznam slovenských vysokoškolských [[profesor (vedecko-pedagogická hodnosť)|profesorov]], vymenovaných v rokoch 2020 – 2029**.

## Referencie

2020-2029
Voľba prezidenta Poľskej republiky v roku 2020

**Voľby prezidenta Poľskej republiky v roku 2020** boli v poradí piate priame voľby prezidenta 3. Poľskej republiky, z ktorých vzišiel v poradí piaty prezident Poľska. Prvé kolo volieb sa uskutočnilo 28. júna 2020, druhé kolo 12. júla 2020.

V prvom kole sa o funkciu uchádzalo 11 kandidátov. Zúčastnilo sa ho 64,51 % voličov. Poradie kandidátov bolo nasledovné: Andrzej Duda (43,50 %), Rafał Trzaskowski (30,46 %), Szymon Hołownia (13,87 %), Krzysztof Bosak (6,78 %), Władysław Kosiniak-Kamysz (2,36 %), Robert Biedroń (2,22 %), Stanisław Żółtek (0,23 %), Marek Jakubiak (0,17 %), Paweł Tanajno (0,14 %), Waldemar Witkowski (0,14 %), Mirosław Piotrowski (0,11 %).

Do druhého kola postúpili Andrzej Duda a Rafał Trzaskowski. Zúčastnilo sa ho 68,18 % voličov. Rafał Trzaskowski získal 48,97 % platných hlasov. Voľby napokon vyhral Andrzej Duda, ktorý v druhom kole získal 51,03 %.

## Prípravy a spôsob konania volieb
Spôsob voľby prezidenta Poľska upravuje čl. 296 volebného zákonu z 5. januára 2011. Právo voliť má každý, kto najneskôr v deň konania volieb dovŕši 18 rokov. Kandidátom na prezidenta sa môže stať ktorýkoľvek občan Poľska, ktorý má právo voliť do parlamentu a má viac ako 35 rokov. Podmienkou na to, aby bol občan zúčastnil boja o prezidentský post, je predloženie zoznamu aspoň 100.000 podpisov na podporu jeho kandidatúry.

## Kandidáti
Oficiálny zoznam kandidátov:

## Výsledky volieb
### Prvé kolo
thumb|250px|Výsledky prvého kola volieb podľa okresov. V modrých zvíťazil Duda, v oranžových Trzaskowski.
Na prvom kole volieb prezidenta dňa 28. júna 2020 sa zúčastnilo 64,51 % zapísaných voličov. Do druhého kola postúpili prví dvaja najúspešnejší kandidáti – Andrzej Duda a Rafał Trzaskowski. Poradie podľa získaných hlasov bolo nasledovné:

### Druhé kolo
thumb|250px|Výsledky druhého kola volieb podľa okresov. V modrých zvíťazil Duda, v oranžových Trzaskowski.
Druhé kolo volieb sa konalo 12. júla 2020. Volebná účasť dosiahla 68,18 %. Víťazom sa stal Andrzej Duda, ktorý získal 51,03 %. Najviac volili Andrzeja Dudu v Podkarpatskom vojvodstve, kde získal 70,92 % hlasov. Viac hlasov dostal skôr na východe krajiny, na vidieku a u starších voličov. Jeho protikandidát Rafał Trzaskowski získal 48,97 % a bol najúspešnejší v Pomoranskom vojvodstve. Uspel najmä na západe krajiny, v mestách a u mladších voličov.

## Referencie

## Iné projekty

Kategória:Prezidentské voľby v Poľsku
Kategória:Voľby 2020
Kategória:2020 v Poľsku
C/2020 F3 (NEOWISE)

**C/2020 F3 (NEOWISE)** je jasná dlhoperiodická kométa viditeľná aj voľným okom počas leta 2020. Objavená bola 27. marca 2020 infračerveným kozmickým teleskopom Wide-field Infrared Survey Explorer (WISE) v rámci projektu NEOWISE. Perihéliom prešla 3. júla 2020. Blízky prelet okolo Slnka spôsobil zmenu parametrov jej obežnej dráhy. Veľká polos sa zväčšila z 275 na 358 AU a obežná doba narástla zo 4 500 na 6 700 rokov. Sklon jej obežnej dráhy k rovine ekliptiky má hodnotu 129°, čo značí, že kométa obieha retrográdne – v opačnom smere, ako obiehajú okolo Slnka planéty.

Kométa bola z územia Slovenska pozorovateľná po západe Slnka nízko nad severným horizontom, v priebehu júla a augusta sa postupne presúvala medzi súhvezdiami Povozník, Rys, Veľká medvedica, Vlasy Bereniky a Panna. Zdanlivá jasnosť komy kométy dosiahla maxima 1 až 0 magnitúd počas perihélia, kedy však bola pozorovateľnosť zhoršená v dôsledku uhlovej blízkosti Slnka. V priebehu leta potom jasnosť postupne klesala o približne 1,5 magnitúdy za týždeň. K Zemi sa najtesnejšie priblížila 23. júla 2020, na vzdialenosť približne 0,69 AU (104 miliónov km).

## Charakteristika
Priemer jadra kométy je odhadovaný na 5 km. Ako ukázali snímky zo slnečnej sondy Parker Solar Probe, kométa má dva chvosty: plynový (plazmový) a prachový. V plynovom chvoste bola odhalená medzera, čo môže byť následok toho, že kométa má dva plynové chvosty a teda tri chvosty celkovo. V zakrivenom prachovom chvoste kométy sa nachádzajú vlnité štruktúry.

## Galéria

Súbor:PIA23792-1600x1200(1).jpg|Kompozitný obrázok troch infračervených záberov teleskopu WISE z objavu kométy 27. marca 2020. Kométa sa javí ako tri červené body v strednej časti.
Súbor:C 2020 F3 NEOWISE.jpg|Trajektória kométy počas obletu, priemet do roviny ekliptiky. Vyznačená pozícia je k 19. aprílu 2020.
Súbor:Comet 2020 F3-skyview.png|Priemet celej obežnej dráhy kométy na nočnú oblohu Zeme so značkami po 7 dňoch. Vpravo hore je rýchly zdanlivý pohyb v blízkosti Zeme a Slnka počas obletu. Vľavo dolu je pomalý zdanlivý pohyb vrcholiaci v aféliu, slučky sú v dôsledku paralaxy pri obehoch Zeme okolo Slnka.
Súbor:Kométa C-2020 F3 (NEOWISE).jpg|Fotografia kométy z obce Konská neďaleko Žiliny z dňa 15. augusta 2020.
Súbor:Neowise comet, 2020.7.12.jpg|Kométa v obci Ruská, 12.júl 2020, čas 22:39


## Referencie

## Iné projekty

## Externé odkazy
* C/2020 F3 (NEOWISE) – aktuálna poloha na The Sky Live
* C/2020 F3 (NEOWISE) – aktuálna poloha na Heavens-Above
* 

Kategória:Periodické kométy
Kategória:Astronomické objekty objavené v roku 2020
Zlatá korčuľa

**Zlatá korčuľa** je ocenenie udeľované v slovenskej najvyššej klubovej súťaži v ľadovom hokeji pre najužitočnejšieho hráča play-off zvoleného divákmi.

## Držitelia

## Referencie





Extraliga
Forgáč

**Forgáč** je slovenské priezvisko. Najčastejšie je Orovnici, Rozhanovciach a Seredi. 

## Známi nositelia
* Anton Forgáč (*1819 - † 1885), gróf, uhorský politik, poslanec českého zemského snemu a uhorského snemu,
* Adam Forgáč, uhorský šľachtic-magnát, vojenský veliteľ, krajinský radca, krajinský sudca
* František Forgáč, viac osôb
* Jozef Forgáč, slovenský rímskokatolícky kňaz, salezián, misionár, pedagóg, provinciál
* Marek Forgáč (* 1974), slovenský biskup, publicista
* Marcel Forgáč (* 1971), slovenský moderátor, redaktor, scenárista

## Pozri aj
* Forgáčovci

Kategória:Slovenské priezviská
Kategória:Priezviská na Slovensku
Ting Li-žen

**Ting Li-žen** (čín. , ; 24. október 1992, Wen-čou, Čína) je čínsky šachista, s ratingom Elo 2728 je 2. najlepším čínskym šachovým hráčom v rebríčku FIDE (k 31. 12. 2024). V rokoch 2023–2024 bol držiteľom titulu majstra sveta v šachu.

Šach sa naučil hrať vo veku 4 rokov. Jeho šachová kvalita rýchlo rástla, niekoľkokrát vyhral čínsky šampionát mládeže. V roku 2009 zvíťazil vo veku 17 rokov na národnom šampionáte, čím získal nielen titul veľmajstra, no stal sa aj najmladším čínskym víťazom tohto turnaja v dejinách. V roku 2017 sa tiež ako prvý čínsky hráč kvalifikoval na turnaj kandidátov. Na turnaji v roku 2018 o právo vyzvať na zápas majstra sveta Magnusa Carlsena zvíťazil Fabiano Caruana, Ting Li-žen skončil 4., s konečným výsledkom 7½ bodov zo 14 partií. Kvalifikoval sa aj na ďalší turnaj kandidátov v roku 2020 (ktorý od 26. marca 2020 do 19. apríla 2021 Medzinárodná šachová federácia kvôli pandémii COVID-19 prerušila), kde skončil na piatom mieste.

V roku 2023 hral o titul majstra sveta na Majstrovstvách sveta v šachu proti Janovi Nepomňaščijovi, proti ktorému mal pôvodne svoj titul obhajovať terajší majster sveta Magnus Carlsen, ktorý sa ale titulu vzdal. So skóre 7 (+ 2½) sa mu v tajbrejku podarilo Nepomňaščijho zdolať, stavajúc sa tak prvým šachovým majstrom sveta z Číny. O titul ho, po hrubej chybe v remízovej koncovke poslednej partie, roku 2024 pripravil indický veľmajster Dommaraju Gukeš pomerom 7½–6½.

## Referencie

## Iné projekty

## Externé odkazy
*Ding Liren

Kategória:Čínski šachisti
Kategória:Medzinárodní veľmajstri
Kategória:Šachoví veľmajstri
Ióannes Scholastikos

**Ióannes Scholastikos** (iné mená: **Ján Scholastik(os)**, **Ioannes Scholastikos**, **Ióannés Scholastikos**) môže byť:

* konštantínopolský patriarcha v rokoch 565577, pozri Ján III. (konštantínopolský patriarcha)
* byzantský mních a mystik v 6.7. storočí, pozri Ióannes Klimax
Grant Imahara

**Grant Masaru Imahara**, B.S. (; * 23. október 1970, Los Angeles, Kalifornia, USA – † 13. júl 2020, Los Angeles, Kalifornia) bol americký elektrotechnický inžinier a robotik, ktorý sa stal známym najmä vďaka pôsobeniu vo vedecko-technických televíznych reláciách *[[Ničitelia mýtov]]* (20032014) a *[[White Rabbit Project]]* (2016).

Súčasťou tímu *Ničiteľov mýtov* sa stal v 3. sérii, kedy nahradil Scottie Chapmanovú. Vystupoval často v trojicu spolu s Kari Byronovou a Torym Bellecim, pričom jeho hlavnou úlohou bol dizajn a montáž robotov, ako aj prevádzka počítačových a elektronických technológií potrebných na overovanie mýtov. S Byronovou a Bellecim na Netflixe uviedli vlastnú reláciu, *White Rabbit Project* (2016), ktorá však ostala len pri jednej sérii.

## Publikácie
* Grant Imahara, *Kickin' Bot: An Illustrated Guide to Building Combat Robots* ()

## Referencie

## Externé odkazy
* 

Kategória:Inžinieri USA
Kategória:Tvorcovia filmových efektov
Kategória:Osobnosti USA japonského pôvodu
Kategória:Osobnosti z Los Angeles
Adam Savage

**Adam Whitney Savage** (* 15. júl 1967, New York, New York, USA) je americký priemyselný dizajnér a špecialista na zvláštne efekty, herec, pedagóg, televízna osobnosť a moderátor relácie *[[Ničitelia mýtov]]* na Discovery Channeli. Jeho modely práce sa objavili vo filmoch ako sú *[[Star Wars: Epizóda II – Klonovaní útočia]]* a *[[Matrix Reloaded]]*. Žije v San Franciscu so svojimi synmi-dvojičami a manželkou Juliou.

## Mladosť a vzdelanie
Narodil sa v New Yorku. V roku 1985 vyštudoval Sleepy Hollow High School a neskôr pokračoval v štúdiu na New York University Tisch School of the Arts. Jeho otec Whitney Lee Savage (1928 – 1998) bol maliar, filmár a animátor známy vďaka svojej práci na relácii *[[Sesame Street]]* a má stálu expozíciu vo Vzdelávacom múzeu Avampato. Jeho matka je psychoterapeutka a sestra Kate je tiež umelkyňa.

## Externé odkazy
* 

## Zdroj
*

Kategória:Moderátori USA
Kategória:Televízni herci USA
Kategória:Ateisti USA
Kategória:Tvorcovia filmových efektov
Kategória:Osobnosti z New Yorku
Voľba prezidenta Poľskej republiky v roku 2015

**Voľba prezidenta Poľskej republiky v roku 2015** bola v poradí šiestou priamou voľbou hlavy štátu 3. Poľskej republiky. Voľby vyhral Andrzej Duda s 51,55 % platných hlasov.

V prvom kole voľby konanom 10. mája kandidovalo štrnásť kandidátov. Umiestnili sa v tomto poradí: Andrzej Duda, Bronisław Komorowski, Paweł Kukiz, Janusz Korwin-Mikke, Magdalena Ogórek, Adam Sebastian Jarubas, Janusz Palikot, Grzegorz Braun, Marian Kowalski, Jacek Wilk a Paweł Tanajno. Volebná účasť v prvom kole bola 48,96 % voličov.

Keďže ani jeden z kandidátov v prvom kole nezískal nadpolovičnú väčšinu oprávnených voličov konalo sa 24. mája 2015 druhé kolo. Do druhého kola postúpili Andrzej Duda a Bronisław Komorowski s rozdielom 0,9 %. Druhého kola sa zúčastnilo 55,34 % oprávnených voličov.

## Prípravy a spôsob konania volieb
Spôsob voľby prezidenta Poľska upravuje čl. 296 volebného zákonu z 5. januára 2011. Právo voliť má každý, kto najneskôr v deň konania volieb dovŕši 18 rokov. Kandidátom na prezidenta sa môže stať ktorýkoľvek občan Poľska, ktorý má právo voliť do parlamentu a má viac ako 35 rokov. Podmienkou na to, aby bol občan zúčastnil boja o prezidentský post, je predloženie zoznamu aspoň 100.000 podpisov na podporu jeho kandidatúry.

## Kandidáti
Oficiálny zoznam kandidátov:

## Výsledky volieb

### Prvé kolo
náhľad|250x250bod|Výsledky prvého kola volieb podľa okresov. V modrých zvíťazil Duda, v oranžových Komorowski.
Na prvom kole volieb prezidenta dňa 10. mája 2015 sa zúčastnilo 48,96 % zapísaných voličov. Do druhého kola postúpili prví dvaja najúspešnejší kandidáti – Andrzej Duda a Bronisław Komorowski. Poradie podľa získaných hlasov bolo nasledovné:

### Druhé kolo
náhľad|250x250bod|Výsledky druhého kola volieb podľa okresov. V modrých zvíťazil Duda, v oranžových Komorowski.
Na druhom kole volieb prezidenta dňa 24. mája 2015 sa zúčastnilo 55,34 % voličov. Spolu bolo odovzdaných 16 993 169 platných hlasov, z toho kandidát za Právo a spravodlivosť Andrzej Duda získal 8 630 627 (51,55 %) hlasov a nezávislý kandidát Bronisław Komorowski získal 8 112 311 (48,45 %) hlasov.

## Referencie

## Iné projekty

Kategória:Prezidentské voľby v Poľsku
Kategória:Voľby 2015
Kategória:2015 v Poľsku
Jamie Hyneman

**James Franklin** „**Jamie**“ **Hyneman** (* 25. september 1956, Marshall, Michigan, USA) je americký expert na špeciálne filmové efekty, známy z relácie *[[Ničitelia mýtov]]*. Je tiež zakladateľom M5 Industries.

## Detstvo a začiatok kariéry
Narodil sa v štáte Michigan, ale vyrastal v Columbuse v štáte Indiana. Popísať jeho detstvo či dospievanie je veľmi ťažké, pretože on sám o tejto etape svojho života nehovorí. Prehlásil len: „Bol som vždy problematický chlapec, plne si to uvedomujem. Odišiel som z domovu, keď dom mal len štrnásť a stopom som potom jazdil po celej krajine.“

Dokázal sa postaviť na vlastné nohy a získal titul v ruskom jazyku z Indiana University. Stal sa veľmi multistranným človekom. Bol potápač, expert na prežitie v divočine (púšti), kapitán lode, lingvista, majiteľ chovateľských potrieb, strojník a kuchár.

## Efektná kariéra s efektami
Začal pracovať pre niekoľko firiem so špeciálnymi efektami. Počas tohto pôsobenia sa mu podarilo podieľať na viac ako 800 reklamných spotoch pre rôzne zameranie (automobily, športová obuv, elektronika ...).

Medzi všetkými týmito úspechmi prispieval do vývoja a výskumu v mnohých oblastiach. Stal sa držitelom niekoľkých skvelých patentov a získal veľa ocenení. Ide aj dlhotrvajúceho člena Spolku filmových hercov.

## Osobný život
Oženil sa s Eileen Walshovou, učiteľkou na Encinal High School. Sú spolu od roku 1989. Zoznámili sa, keď Jamie vlastnil plachetnicu a bol potápačom v Panenských ostrovoch. Eileen Jamieho identifikuje ako „...silno skeptického ateistu....“

## Ničitelia mýtov
Pred osemnástimi rokmi kúpil dielňu M5 Industries, kde sa začala natáčať populárna relácia *[[Ničitelia mýtov]]*. Jamie v nej vystupuje v dvojici s Adamom Savagom.

Jamie má v tejto relácii typický vzhľad a to je tmavá baretka, biela košeľa s dlhým rukávom, občas slnečné okuliare a mrožie fúzy. Diváci si ho s nikým nemôžu zameniť, a to ani podľa hlasu, pretože Jamie má veľmi kľudný a hlboký hlas. Samozrejme ten moc v tejto relácii nevyužíva. Je skôr kľudný, uvažujúci a veľmi bystrý. Ale keď už niečo prednesie, stojí to za to. Jeho hlášky sú vždy vtipné a trefné.

## Iné projekty

## Externé odkazy
* Jamie Hyneman's M5 Industries
* Jamie Hyneman's Patent for Remote control device with gyroscopic stabilization and directional control
* 
* Wavecam aerial robotic camera
* Jamie Hyneman biography from the Discovery Channel

## Zdroj
*

Kategória:Tvorcovia filmových efektov
Kategória:Ateisti USA
Kategória:Osobnosti z Michiganu
Londýnska zmluva (1946)

[náhľad|''Londýnska zmluva z roku [1946*]]
*'Londýnska zmluva z roku 1946*' ([[Angličtina|ang.]] *Treaty of London*, [[Arabčina|arab.]] *معاهدة لندن*) bola podpísaná [[22. marec|22. marca]] [[1946]] medzi [[Spojené kráľovstvo|Spojeným kráľovstvom]] a [[Zajordánsko|Zajordánskom]]. Zmluva nadobudla platnosť [[17. jún|17. júna]] [[1946]].

== Obsah zmluvy ==
Zmluva obsahovala suverenitu a vyhlásenie nezávislosti [[Jordánsko|Jordánska]], popričom by [[Spojené kráľovstvo]] na území novovzniknutého štátu udržiavalo svoje vojenské základne a podporovalo by [[Arabská légia|Arabskú légiu]].   

Podpísaním zmluvy zanikol mandát, ktorý bol podpísaný medzi [[Zajordánsko|Zajordánskom]] a Spojeným kráľovstvom v roku [[1928]]. 

== Po zmluve ==
[[Spoločnosť národov]] uznalo [[Jordánsko]] [[18. apríl|18. apríla]] [[1946]]. Jordánsky parlament Londýnsku zmluvu podpísal [[25. máj|25. mája]] [[1946]] (dodnes sa tento deň považuje v Jordánsku za deň nezávislosti), kráľom krajiny sa stal [[Abd Alláh I.]] a krajina odvtedy nesie názov *Jordánske hášimovské kráľovstvo.''

Abd Alláh I. požiadal o členstvo v OSN. Sovietsky zväz namietal, že Jordánsko nespĺňa podmienky na vstúpenie do Organizácie spojených národov najmä kvôli faktu, že je krajina pod britskou kontrolou. V marci roku 1948 podpísali Spojené kráľovtsvo a Jordánsko ďalšiu zmluvu, vďaka ktorej sa stalo Jordánsko nezávislé od Británie. Jordánsko sa stalo členom OSN až 14. decembra 1955.

## Referencie

## Externé odkazy

* Londýnska zmluva (1946) (po anglicky)
Kategória:Medzinárodné zmluvy
Štefan Hrušovský (právnik)

**Štefan Hrušovský** (* 7. január 1848, Nové Mesto nad Váhom - † 9. september 1893, Nové Mesto nad Váhom) bol slovenský právnik a osvetový pracovník.

Jeho otec bol Štefan Hrušovský, matka Alžbeta rod. Geržová, manželka Oľga rod. Pauliny-Tóthová.

## Životopis
Študoval v Banskej Bystrici, do 1868 v Revúcej, právo v Bratislave. Roku 1876 zložil v Pešti advokátsku skúšku. Od roku 1876 pôsobil ako advokát v Novom Meste nad Váhom, od roku 1890 inšpektor miestnej evanjelický cirkvi. Mecén slovenských kultúrnych podujatí, roku 1868 spoluzakladateľ študentského spolku *[[Napred]]* na právnickej akadémii v Bratislave. Podporoval chudobných klientov („advokát  chudobných“). Spoluorganizoval voľby slovenských národných kandidátov, sám kandidoval do uhorského snemu.

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 3 - evanjelická cirkev Novom Meste nad Váhom; pokrstený ako Johann Martin Slovenszky

Kategória:Slovenskí právnici
Kategória:Slovenskí advokáti
Kategória:Osobnosti z Nového Mesta nad Váhom
Voľba prezidenta Poľskej republiky v roku 2010

**V poľských prezidentských voľbách** bol 4. júla 2010 zvolený Bronisław Komorowski, vtedajší maršálek Sejmu, niekdajší minister obrany a kandidát Občianskej platformy. V prvom kole sa 20. júna o funkciu prezidenta uchádzalo 10 kandidátov, z ktorých najviac hlasov získal Bronisław Komorowski (41,54 %), niekdajší premiér Jarosław Kaczyński za stranu Právo a spravodlivosť (34,64%) a Grzegorz Napieralski (13, 68%) zo Zväzu demokratickej ľavice. Prvé dva kandidáti sa 4. júla stretli v druhom kole. Bronisław Komorowski získal 53,01 % a Jarosław Kaczyński 46,99 % hlasov. Volebná účasť bola 54,94 % v prvom kole a 55,31 % v druhom kole. Od roku 1990 to boli piate prezidentské voľby.

Voľby sa konali predčasne z dôvodu úmrtia prezidenta Lecha Kaczyńského zo strany Právo a spravodlivosť pri leteckej havárii pri Smolensku 10. apríla 2010. U toho sa predpokladalo, že bude v riadnych voľbách na jeseň svoju funkciu obhajovať. Jeho prvé funkčné obdobie končilo 23. decembra 2010 a riadne voľby sa mali konať medzi 19. septembra a 3. októbrom. V rovnakom lietadle navyše zahynul aj Jerzy Szmajdziński, plánovaný kandidát Zväzu demokratickej ľavice. Hlavnými favoritmi volieb tak boli Bronisław Komorowski, ktorý bol v medzičase z role predsedu Sejmu úradujúcim prezidentom, a Jarosław Kaczyński, brat zosnulého prezidenta a bývalý poľský premiér.

## Kandidáti

## Výsledky volieb

### Prvé kolo
náhľad|250x250bod|Výsledky prvého kola volieb podľa okresov. V modrých zvíťazil Kaczyński, v oranžových Komorowski.
Na prvom kole volieb prezidenta dňa 20. júna 2010 sa zúčastnilo 54,94 % zapísaných voličov. Do druhého kola postúpili prví dvaja najúspešnejší kandidáti – Bronisław Komorowski a Jarosław Kaczyński. Poradie podľa získaných hlasov bolo nasledovné:

### Druhé kolo
náhľad|250x250bod|Výsledky druhého kola volieb podľa okresov. V modrých zvíťazil Kaczyński, v oranžových Komorowski.
Na druhom kole volieb prezidenta dňa 4. júla 2010 sa zúčastnilo 55,31 % voličov. Spolu bolo odovzdaných 17 050 417 platných hlasov, z toho kandidát za stranu Občianska platforma Bronisław Komorowski získal 8 933 887 (53,01 %) hlasov, a kandidát za Právo a spravodlivosť Jarosław Kaczyński získal 7 919 134 (46,99 %) hlasov.

## Referencie

## Iné projekty

## Zdroj

Kategória:Prezidentské voľby v Poľsku
Kategória:Voľby 2010
Kategória:2010 v Poľsku
Korey Cooperová

**Korey Cooperová**, rodným menom **Korene Marie Pingitorová** (neprechýlene Korene Marie Pingitore; * 21. júl 1972, Kenosha, Wisconsin, USA), je americká keyboardistka, rytmická gitaristka a sprievodná speváčka kresťansko-metalovej skupiny Skillet. Pred skupinou Skillet pôsobila v skupine Alkeme spolu s už bývalou bubeníčkou skupiny Skillet, Lori Petersovou, jej sestrou a ďalšími z jej kostola.

Korey sa pridala ku skupine Skillet v roku 1999, medzi albumami *Hey You, I Love Your Soul* a *Invincible*. V roku 2003 sa naučila hrať na gitare. Pred príchodom Jen Ledgerovej bola sprievodnou speváčkou skupiny. Je vydatá za frontmana, basgitaristu a speváka skupiny Skillet Johna Coopera, s ktorým má dcéru Alexandriu (* 2002) a syna Xaviera (* 2005).

## Diskografia
* 2000: *Invincible*
* 2000: *Ardent Worship*
* 2001: *Alien Youth*
* 2003: *Collide* - nominácia Best Rock Gospel Album Grammy
* 2006: *Comatose*
* 2009: *Awake*
* 2013: *Rise*
* 2016: *Unleashed*
* 2019: *[[Victorious (album, Skillet)|Victorious]]*

## Zdroj
* Korey Cooperová na Skillet Wiki 

Kategória:Klávesisti USA
Kategória:Gitaristi USA
Kategória:Skillet
Kategória:Osobnosti z Kenoshe
Dana Čahojová

MUDr. **Dana Čahojová**, rodená **Planková** (* 16. február 1962, Skalica) je slovenská lekárka a komunálna politička, starostka bratislavskej mestskej časti Karlova Ves.

## Vzdelanie a profesionálna kariéra
Stredoškolské štúdium absolvovala v roku 1980 na gymnáziu Bilíkova v Dúbravke. V roku 1987 absolvovala štúdium všeobecného lekárstva na Lekárskej fakulte Univerzity Komenského v Bratislave a krátko pôsobila ako lekárka v odbore geriatria.

## Politická činnosť
Prvýkrát kandidovala na starostku mestskej časti Karlova Ves v roku 2010 za mimoparlamentnú stranu Slovenský mimoparlamentný snem, kedy získala 23,76% hlasov a prehrala s Ivetou Hanulíkovou, kandidátkou za stranu SMER-SD.

V roku 2014 vyhrala voľby na starostku ako nezávislá kandidátka so ziskom 41,62 %.

Pred komunálnymi voľbami v roku 2018 bola spomínaná ako možná kandidátka na primátora Bratislavy strany OĽaNO s podporou SaS. Kandidátom sa stal Ján Mrva, ktorý v týchto voľbách skončil až štvrtý a nestal sa primátorom. Dana Čahojová obhajila svoju funkciu starostky v komunálnych voľbách so ziskom 69,01 %, pričom oficiálne kandidovala ako nezávislá kandidátka, v rámci politickej a aktivistickej skupiny Naša Bratislava.

V januári 2026 avizovala kandidatúru na post primátorky Bratislavy v komunálnych voľbách 2026, bezprostredne po medializácii verejnej výzvy niekoľkých desiatok prevažne konzervatívnych osobností. Má ambíciu byť hlavnou vyzývateľkou úradujúceho primátora Matúša Valla.

## Osobný život
Je vydatá a má šesť detí.

## Referencie

## Externé odkazy
* Dana Čahojová – predvolebný profil na webe Naša Bratislava (archív, 2018)
* Spravodajstvo týkajúce sa Dany Čahojovej na portáli teraz.sk TASR
* Spravodajstvo týkajúce sa Dany Čahojovej na portáli agentúry SITA
* Starostka Čahojová: Stranícka knižka bola kedysi hanbou a aj dnes idú mnohí do politiky pre výhody. S tým nesúhlasím – rozhovor na portáli Ženy v meste (2017)

Kategória:Slovenskí lekári
Kategória:Slovenskí komunálni politici
Kategória:Starostovia mestskej časti Bratislava-Karlova Ves
Kategória:Absolventi Lekárskej fakulty Univerzity Komenského v Bratislave
Kategória:Osobnosti zo Skalice
Igor Grexa

JUDr. **Igor Grexa** (* 16. október 1958, Ňasviž – † 6. júl 2020, Paríž) bol slovenský právnik a diplomat.

## Životopis
Veľvyslanec Igor Grexa bol významným dlhoročným slovenským diplomatom. Po maturite na Gymnáziu v Banskej Štiavnici v roku 1976 pokračoval štúdiom medzinárodného práva na Moskovskom štátnom inštitúte medzinárodných vzťahov (MGIMO). Po absolvovaní fakulty medzinárodného práva MGIMO a získania titulu JUDr. na Právnickej fakulte UK Bratislava sa v roku 1982 stal zamestnancom Federálneho ministerstva zahraničných vecí ČSSR. Svoju diplomatickú kariéru začínal v Paríži ako vedúci konzulárneho oddelenia. V tejto funkcii pôsobil počas Nežnej revolúcie v roku 1989, aj v čase vzniku samostatnej Slovenskej republiky v roku 1993 až do roku 1995. Potom sa stal generálnym riaditeľom Sekcie medzinárodnoprávnej a konzulárnej a riaditeľom medzinárodnoprávneho odboru na Ministerstve zahraničných vecí a európskych záležitostí SR (MZVEZ). Pôsobil taktiež na Stálej misii SR pri Rade Európy v Štrasburgu a na čele odboru analýz a plánovania MZVEZ.

Bol členom Komisie pre ľudské práva OSN v Ženeve a veľvyslanec a stály delegát Slovenska pri UNESCO v Paríži. Od októbra 2002 bol poverený vedením Sekcie medzinárodnoprávnej a konzulárnej MZVEZ.

Bol delegátom SR na viacerých medzinárodných rokovaniach a konferenciách, vrátane prác Dunajskej komisie, okrem iného aj v zložitom období po dobudovaní vodného diela Gabčíkovo:
* zástupca vedúceho delegácie SR na 5. zasadaní Výboru pre prípravu diplomatickej konferencie o spolupráci na Dunaji (Bratislava, marec 1996);
* vedúci delegácie SR na 6. zasadaní Výboru pre prípravu diplomatickej konferencie o spolupráci na Dunaji (Kyjev, jún 1997).

Svoje komentáre v slovenčine publikoval v denníku Pravda. Ovládal jazyky francúzsky, anglický, ruský, nemecký. Podporoval však najmä francúzsko-slovenské vzťahy a Spolok študentov francúzštiny.

## Referencie

Kategória:Slovenskí právnici
Kategória:Slovenskí diplomati
Kategória:Absolventi Moskovského štátneho inštitútu medzinárodných vzťahov
Kategória:Absolventi Právnickej fakulty Univerzity Komenského v Bratislave
Kategória:Veľvyslanci Slovenska pri Organizácii Spojených národov pre vzdelávanie, vedu a kultúru
Londýnsky dohovor (1884)

náhľad|236x236bod|Podpisovatelia ''Londýnskej zmluvy z roku 1884''
**Londýnsky dohovor z roku 1884** (ang. *Treaty of London*, afr. *Londen Konvensie*), (alebo úradne *A Convention Between Her Majesty the Queen of the United Kingdom of Great Britain and Ireland and the South African Republic*, v preklade *Dohovor medzi jej veličenstvom, kráľovnou Spojeného kráľovstva Veľkej Británie a Írska a Juhoafrickou republikou*) je zmluva, ktorá bola podpísaná 27. februára 1884 medzi Spojeným kráľovstvom a Transvaalskou republikou (neskôr Juhoafrická republika). Londýnsky dohovor nahradil Pretóriansky dohovor z roku 1881, ktorým sa skončila Prvá búrska vojna. 

## Obsah zmluvy
Londýnska zmluva bola podpísaná najmä kvôli zlepšeniu vzťahov medzi Spojeným kráľovstvom a Transvaalskou republikou, teda presne ako aj Pretóriansky dohovor. Londýnsky dohovor okrem toho obsahoval dohodu o tom, že:

* Južná Afrika sa bude odteraz volať Transvaalská republika,

* Spojené kráľovstvo sa naveky vzdá kolónie v Južnej Afrike.

## Podpisovatelia zmluva
Podpisovateľmi zmluvy boli:

* Hercules Robinson,
* Paul Kruger, prezident Transvaalskej republiky
* Stephanus Jacobus du Toit, sekretár Transvaalskej republiky
* Nicolaas Smit, juhoafrický generál počas Prvej búrskej vojny
* Ewald Auguste Esselen, tajomník delegácie Boer 
* Gerard Beelaerts van Blokland, holandský právny poradca Juhoafrickej republiky 

## Referencie

## Literatúra

* EYBERS, G.W. - Select constitutional documents illustrating South African history, 1795-1910 

Kategória:Medzinárodné zmluvy
Štatút Rady Európy

[náhľad|232x232bod|[Vlajka Európy|Vlajka Rady Európy]]
**Štatút Rady Európy** (ang. *Statute of the Council of Europe*) alebo **Londýnska zmluva z roku 1949** (ang. *Treaty of London*) je zmluva, ktorá bola podpísaná 5. mája 1949. Vďaka tejto zmluve sa vytvorila Rada Európy.  

## Podpisovatelia štatútu
Pôvodnými podpisovateľmi boli Spojené kráľovstvo, Belgicko, Francúzsko, Írsko, Taliansko, Luxembursko, Holandsko, Dánsko, Nórsko a Švédsko.  

Daný európsky štát sa môže pripojiť k Rade Európy podpísaním štatútu. Štatút zatiaľ podpísalo 47 štátov, respektíve všetky európske krajiny okrem Bieloruska a Vatikánu. 

## Referencie

## Externé odkazy
* Rada Európy
* Informačná kancelária Rady Európy na Slovensku

## Pozri aj
* Rada Európy 
* Londýnska zmluva

Kategória:Medzinárodné zmluvy
Kategória:Rada Európy
Taposa

**Taposa** bol domorodý kmeň severoamerických indiánov, ktorý žil na území dnešného štátu Mississippi. Kmeň patrí do Muskogeskej jazykovej rodiny. Význam názvu kmeňa nie je známy. Ich jazyk je podobný, ako jazyky Chickasaw a Choctaw, nie však totožný. Ich jazyk nebol nikdy poriadne zaznamenaný.

## Kultúra
Taposovia patrili kultúrne do oblasti juhovýchodných lesov. Boli poľnohospodárskym kmeňom usadených lovcov a zberačov. Kmeň Taposa bol malým kmeňom neznámeho počtu členov. 

Indiáni z kmeňa Taposa sú potomkami Mississippskej kultúry, rovnako ako kmene Chickasaw, Choctaw, Guale, Hitchiti, Quapaw, Houma, Missouri, Natchez, Kansa, Yamasee a mnoho ďaľších. 

## Dejiny
Kmeň Taposa je málo známy. Nezaznamenal sa poriadne nie len ich jazyk, ale ani história. 

Ich najstarší domov bol pri rieke Yazoo medzi domorodými kmeňmi Chakchiuma a Ofogoula. 

Prvú zmienku o kmeni Taposa zaznamenali v roku 1699 zakladateľ francúzskej kolónie Louisiana (Nové Francúzsko) Pierre le Moyne D' Iberville a Francois Joliet de Montigny. 

Údaje o počte ľudí tohto kmeňa nezaznamenal ani Francúzsky etnograf a historik Antoine-Simon Le Page du Pratz v roku 1730, ale zaznamenal, že v tomto roku sa v dedine Taposov nachádzalo 25 domov. Na mape z roku 1733 sa ich dedina nachádzala v blízkosti dediny kmeňa Chakchiuma. 

V roku 1802 spomenul Baudry des Lozieres osadu tohto kmeňa na hornom toku rieky Yazoo pod názvom *Tapoucha*, keď sa usadil v osadách domorodých kmeňov Chakchiuma a Ibitoupa. Kmeň Taposa bol najsevernejším kmeňom na rieke Yazoo. 

Tak ako mnoho iných kmeňov aj kmeň Taposa časom zaniká ako samostatný kmeň. História, ale nezaznamenala kvôli akým okolnostiam prestali existovať samostatne. Zlúčili sa s kmeňom Chickasaw. Ich potomkovia žijú do dnešných čias. Avšak ako indiáni z domorodého kmeňa Chickasaw s ktorým pred dávnymi rokmi splynuli.

## Zdroj
* Kmeň Taposa na accessgenealogy
* Jazyk Taposa
* História indiánov na Mississippi
* kmeň Taposa na Handbook of American Indians north of Mexico

Kategória:Domorodí obyvatelia Severnej Ameriky
Robin Tunneyová

**Robin Tunneyová** (neprechýlene Robin Tunney; * 19. jún 1972, Chicago, Illinois, USA) je americká filmová a televízna herečka írsko-amerického pôvodu. Preslávila sa rolami v seriáloch *[[Mentalista]]* (2008–2015) a *[[Útek z väzenia (seriál)|Útek z väzenia]]* (2005–2006). Aktuálne hrá v seriáli stanice ABC *[[The Fix (seriál)|The Fix]]*.

## Detstvo a mladosť
Rodačka z Chicaga je dcérou predavača automobilov a barmanky, je sesternicou popredného politika Toma Tunneyho. Jej otec je imigrant z Írska. Bola vychovávaná v rímskokatolíckej rodine a študovala umenie na Chicagskej univerzite.

## Kariéra
Vo svojich 19 rokoch sa odsťahovala do Los Angeles a bola obsadená do niekoľkých seriálov, ku ktorým patria *[[Prváci]]* a *[[Zákon a poriadok]]* alebo do filmov *[[California Man]]* či *[[Empire Records]]*.

Nasledujúce roky bola tiež obsadená do filmov, ku ktorým patria *[[Koniec sveta (film)|Koniec sveta]]*, *[[Vertical limit]]*, *[[Pasť na rosomáka]]*, *[[Tiene strachu]]*, *[[Runaway]]* alebo *[[August pred búrkou]]*.

Poslednú dobu je obsadzovaná predovšetkým do televíznych seriálov. Vidieť sme ju mohli v seriáloch *[[Dr. House]]* (v pilotnej časti), *[[Útek z väzenia (seriál)|Útek z väzenia]]* alebo predovšetkým v seriáli *[[Mentalista]]*.

## Súkromný život
Často sa zúčastňuje turnajov v pokeri, okrem charitatívnych akcií ju možno vidieť aj vo Svetovej sérii.

Od 4. októbra 1995 bola vydatá za režiséra a producenta Boba Gosseho, ale po piatich rokoch sa rozišli. Manželia zostali spolu do roku 2006, kedy sa znovu rozišli. V decembri 2012 sa zasnúbila s bytovým dizajnérom Nickym Marmetom v Rio de Janeiro. Majú spolu dve deti, syn Oscar Holly sa narodil 23. júna 2016 a dcéra Colette Kathleen sa narodila 8. januára 2020.

## Filmografia
### Film

### Televízia

## Ocenenia

## Iné projekty

## Zdroj

Kategória:Filmové herečky USA
Kategória:Televízne herečky USA
Kategória:Osobnosti USA írskeho pôvodu
Kategória:Osobnosti zo Chicaga
Kresťanská pravica

**Kresťanská pravica** alebo **náboženská pravica** je politická ideológia, zaradenie, ktoré sa vyznačuje silnou podporou sociálne konzervatívnej politiky. Snaží sa ovplyvňovať verejnú politiku a štátne právo kresťanstvom. Presadzuje dominantnú rolu kresťanstva vo verejnom živote, práve, školstve i vede. Je proti homosexualite, eutanázií, antikoncepcí, pornografií, umelému oplodneniu  či sexuálnej výchovy. Ide tak o tradicionalistický, nereformovaný až extrémny konzervativizmus. Strany ktoré sa zaraďujú medzi kresťanskú pravicu sú zvyčajne národnokonzervatívne a v politickom spektre zastávajú pravicu. Najznámejšou stranou tohto zaradenia je poľská vládna strana Právo a spravodlivosť, ktorá je kritikmi obviňovaná z autokratického spôsobu vlády a narušovania liberálnej demokracie. Na Slovensku túto pozíciu zastávajú strany KDŽP – Aliancia za Slovensko a Kresťanská únia. 

## Zdroj

Kategória:Politické ideológie
Kategória:Konzervativizmus
Kategória:Kresťanské pojmy